Temsîlkaranê dezgehanê Kurdîstanijan şaristanê Kolnî yê Almanya de vera hêrişê îşxalî yê dewleta tirke yê serê Herêmanê Pawitişî yê Medya bire daye ke pîya têbigêrê û masaya krîzî awan bikerê.
Masaya krîzî seba nêrazîbîyayîşê serê îşxalî awan bîye û her dezgehêkî ra temsîlkarêk tede ca gêno.
Nameyê 20 dezgehan ser o
Bi navê 50 saziyan, Hevserokê KCDK-E Yuksel Koç, Ronak Ahmet (KNK), Mimamed Haci Ahmet (Hizbî Sûî Kurdistan), Mahmût Davût (P.D.K.S.), Goran Babaaîl (Tevgera Goran), Dersim Alalî (PYD), Sabrî Eryîgît (PÎK), Nebez Abdullah (hunermend), Hafiz Tûrhali (CÎK), Çiya Mihemedî (Komala), Haci Çelîk (NAV-YEK), Ferîdûn Knjrînî (rojnamevan), Diyar Başû (KCDK-E Başûr), Îbrahîm Vesta Hasan (Pêşmergeyê Derîn), Yildiz Fîlmcî (KON-MED), Ahmad Hbash (Dîwanê KCDK-E), K. Îmad (Herwesî), Bedran Mosa (PDKS), Mohammad Daoûnd (PDKS), Engîn Sever (FED.MED) û Alî Aydin (FEDA) tewrê kombîyayîşî bîyî.
Koçî ard ziwan ke her war de ke tede kurdî estê wezîfeyê pîlî dekewenê milê roşnvîr, nuştox, dezgeh, sazgeh, hunermend û sîyasetmedaran ser û venga pêro kurdan da ke seba vindarnayîşê hêrişê îşxalî mesuldarîya xo bîyarê ca.
Beşdaranê kombîyayîşî zî îfade kerd ke îşxalî vera pêro kurdan ê û armancê înan zî qirkerdişê kurdan o. Kombîyayîş de bire dîyaye ke xeylêk welatanê Ewropa û Tirkîya de vera operasyonanê îşxalî çalakîyî bêrê kerdene.
